cyanic-selkie/wikianc huggingface dataset:
Έι Τζέι Λι
WWE
Τον Μάιο του 2009, υπέγραψε συμβόλαιο με το World Wrestling Entertainment (WWE), και αμέσως στάλθηκε στην θυγατρική του εταιρεία Florida Championship Wrestling (FCW), όπου ξεκίνησε να χρησιμοποιεί το ψευδώνυμο "Έι Τζέι Λι". Εκεί κέρδισε όλες τις γυναικείες διακρίσεις που υπήρχαν. Το 2010, συμμετείχε στο NXT και πήρε την τρίτη θέση. Από το 2011 ξεκίνησε εμφανίσεις στο SmackDown όπου για λίγο διάστημα είχε γίνει ομάδα με την Κέιτλιν. Από το 2012 εμφανιζόταν στο μεγάλο σόου της εταιρείας, το Raw.
Μετά από ένα επιτυχημένο σενάριο με τον Ντάνιελ Μπράιαν, έγινε η Γενική Διευθύντρια του Raw. Στη θέση αυτή παρέμεινε για τέσσερις μήνες. Από τα τέλη του 2012, ξεκίνησε μια σεναριακή ρομαντική σχέση με τον Ντολφ Ζίγκλερ, ο οποίος τους επόμενους μήνες κατέκτησε τον τίτλο Βαρέων Βαρών, ενώ η ίδια έφθασε να διεκδικεί το Γυναικείο Πρωτάθλημα WWE. Η Έι Τζέι τελικά κατέκτησε το πρωτάθλημα, νικώντας την Κέιτλιν. Η κόντρα τους συνεχίστηκε σε πιο προσωπικό ύφος, μέχρι που η Έι Τζέι νίκησε την Κέιτλιν σε επαναληπτικό αγώνα. Με το πέρασμα των μηνών, νίκησε όλες τις γυναίκες διατηρώντας το Γυναικείο Πρωτάθλημα. Η Έι Τζέι έκανε ρεκόρ κρατώντας το πρωτάθλημα για 295 ημέρες, χάνοντας το απο την Πέιτζ τον Απρίλιο του 2014. Μετά απο μια αποχή η Έι Τζέι επέστρεψε τον Ιούλιο και νίκησε την Πέιτζ για να επανακτήσει το Γυναικείο Πρωτάθλημα. Όμως 1 μήνα μετά, στο SummerSlam, το έχασε και πάλι από την Πέιτζ.Αλλά το ξανακέρδισε στο night of champions αλλά το ξαναέχασε απο την νικκι μπέλα στο surviror series αφού επέστρεψε μετά από καίρο συμμάχησε με την Πέιτζ για νικήσουν της αδελφές μπέλα και να αποσυρθεί.τον Μάρτιο η ει τζει λι Επέστρεψε μετα απο Απουσίας 3 Μηνών Για να σώσει την πείτζ Απο τις Μπέλας προκάλεσαν τις Ίδιες Σε tag team στην wrestlemania 31 οπού έφεραν την Νίκη,Στις Αρχές Απριλίου το wwe.com Δημοσίευσε την Τελική Αποχώρηση απο το wwe και απο την Επαγγελματική Πάλη.
Προσωπική ζωή
Η Μέντεζ έχει ένα tattoo πίσω στον λαίμο της, που διαβάζεται "6-16-13". Είναι η ημερομηνία που κέρδισε το πρώτο της τίτλο στο Γυναικείο Πρωτάθλημα WWE. Η Μέντεζ παντρεύτηκε τον επίσης πασίγνωστο παλαιστή του WWE CM Punk.
Γεώργιος Διακόπουλος
Ο Γεώργιος Διακόπουλος (1η Φεβρουαρίου 1929 - 3 Απριλίου 2016) του Δημητρίου, ήταν Έλληνας δικηγόρος και πολιτικός. Υπηρέτησε ως βουλευτής Μαγνησίας με τη Νέα Δημοκρατία από το 1974 ως το 1981.
Σταδιοδρομία
Σπούδασε νομικά και εργάστηκε ως δικηγόρος.
Εξελέγη βουλευτής Μαγνησίας με τη ΝΔ συγκεντρώνοντας 8.860 σταυρούς στις εκλογές του 1974. Επανεξελέγη βουλευτής στις εκλογές του 1977 με 7.015 σταυρούς προτίμησης.
Απεβίωσε σε ηλικία 87 ετών το 2016 και η κηδεία του έγινε από το ναό του Αγίου Τρύφωνος, στο Κοιμητήριο της Κηφισιάς.
Παραπομπές
Κατηγορία:Βουλευτές εκλεγμένοι με τη Νέα Δημοκρατία Κατηγορία:Βουλευτές Μαγνησίας
Κώστας Ιωάννου (ποδοσφαιριστής)
Ο Κώστας Ιωάννου (γεν. Περιστέρι, στις 5 Μαΐου του 1967) είναι Έλληνας παλαίμαχος ποδοσφαιριστής με πολύ μεγάλη καριέρα στην Α΄ Εθνική κατηγορία, στην οποία αγωνίσθηκε για 8 σεζόν, ενώ ξεπέρασε τις 400 συμμετοχές σε επίσημους αγώνες πρωταθλήματος και των τριών Εθνικών κατηγοριών. Σήμερα είναι προπονητής ποδοσφαίρου Η διάρκεια της επαγγελματικής του σταδιοδρομίας άγγιξε την 15ετία, διάστημα ιδιαίτερα αξιοσημείωτο. Ντεμπούτο και μάλιστα στην Α΄ Εθνική με τα χρώματα του Αιγάλεω Α.Ο., πραγματοποίησε στις 5-5-1985 (όταν ήταν ακριβώς 18 ετών), στον αγώνα Αιγάλεω-ΠΑΟ (0-2) που έγινε στο Στάδιο της Νέας Φιλαδέλφειας (για εισπρακτικούς λόγους) αντικαθιστώντας στο 52ο λεπτό της αναμέτρησης τον Κώστα Μπεχλιβανίδη.
Στο Περιστέρι έπαιξε για τρία συνεχή χρόνια, όλα στη Β΄ Εθνική, από το Δεκέμβρη του 1990 έως το Δεκέμβρη του 1993 (με "συγκομιδή" 91 συμμετοχές). Το μεγάλο όμως βήμα στην αγωνιστική του πορεία έγινε με τη μετεγγραφή του στον Απόλλωνα Αθηνών (σήμερα Σμύρνης) στα μέσα της περιόδου 1993-94.
Με το συγκρότημα της Ριζούπολης αγωνίσθηκε τα επόμενα επτά χρόνια, όλα στη μεγάλη κατηγορία, όπου συμπλήρωσε 160 συμμετοχές και 2 τέρματα. Τον Ιανουάριο του 2000 μεταπήδησε στην Καλαμάτα (επίσης Α΄ Εθνικής) για 6 μήνες, όπου ολοκλήρωσε τη σπουδαία τροχιά του, με 10 επιπλέον παρουσίες.
Μετά τη θητεία του στην Καλαμάτα, έπαιξε (σε ερασιτεχνικό επίπεδο) στις ομάδες του Δάσους Χαϊδαρίου και του Άτταλου Νέας Φιλαδέλφειας (ΕΠΣΑ).
Συνολικά, πήρε μέρος σε 402 επίσημους αγώνες πρωταθλήματος, σκοράροντας 25 γκολ. Στην Α΄ Εθνική (με Αιγάλεω και Απόλλωνα) είχε 175 συμμετοχές και 2 γκολ, στη Β΄ Εθνική (με Αιγάλεω και Ατρόμητο Αθηνών) είχε 127 συμμετοχές και 3 γκολ και στη Γ΄ Εθνική (με το Αιγάλεω) είχε 100 συμμετοχές και 20 τέρματα.
Θερινή επίθεση του Κερένσκυ
Η Θερινή Επίθεση του Κερένσκυ (ρωσικά: Наступление Керенского), γνωστή και ως Ιουλιανή Επίθεση (ρωσικά: Июльское наступление), ήταν η τελευταία ρωσική επίθεση του Α΄ Παγκοσμίου Πολέμου, κατά το καλοκαίρι του 1917. Στην επιχείρηση συμμετείχε και το βασίλειο της Ρουμανίας.
Ιστορικό πλαίσιο
Η επίθεση διατάχθηκε από τον υπουργό Πολέμου της Προσωρινής Ρωσικής Κυβέρνησης, Αλέξανδρο Κερένσκυ, και είχε επικεφαλής τον στρατηγό Μπρουσίλωφ. Η απόφαση για την επιχείρηση αυτή υπήρξε ατυχής, καθότι μετά την Φεβρουαριανή Επανάσταση η οποία οδήγησε στη παραίτηση του τσάρου Νικολάου Β΄, η κατάσταση στη χώρα και ιδιαιτέρως στο στράτευμα ήταν έκρυθμη με έντονη τη λαϊκή απαίτηση για ειρήνη.
Η πειθαρχία στο ρωσικό στράτευμα είχε φτάσει σε κρίσιμο σημείο μετά την τσαρική παραίτηση. Η υπ’ αριθ. 1 Διαταγή των Σοβιέτ του Πέτρογκραντ αποδυνάμωσε σημαντικά τη δικαιοδοσία των αξιωματικών δίνοντας υπερεξουσίες στους στρατιώτες των Επιτροπών. Η κατάργηση της θανατικής ποινής ήταν ένας επιπρόσθετος παράγοντας για τη χαλάρωση της πειθαρχίας καθώς και η παρουσία στο μέτωπο επαναστατών ταραχοποιών οι οποίοι δημιουργούσαν ατμόσφαιρα ηττοπάθειας.
Η επίθεση
Το σχέδιο μπήκε σε εφαρμογή την 1η Ιουλίου του 1917, με τον ρωσικό στρατό να επιτίθεται εναντίον των Αυστρο-Ουγγρικών και Γερμανικών δυνάμεων στη Γαλικία στο ύψος του Λβουφ. Στην αρχική ρωσική επιτυχία συνέβαλε σημαντικά ο σφοδρός βομβαρδισμός των εχθρικών θέσεων, τέτοιος που δεν είχε το προηγούμενό του στο ανατολικό μέτωπο. Το αρχικό ρήγμα όμως που ανοίχτηκε στις αυστριακές γραμμές δεν παρουσίασε πρόοδο, ενώ οι Γερμανοί αντέστησαν στον βομβαρδισμό, και στην επίθεση του ρωσικού πεζικού που ακολούθησε προκάλεσαν μεγάλες απώλειες στους αντιπάλους τους. Η εξέλιξη αυτή έβλαψε ανεπανόρθωτα το ηθικό του στρατεύματος, και κάποιες παροδικές επιτυχίες οφείλονταν σε ενέργειες του ιππικού, του πυροβολικού και των ειδικών Ταγμάτων Ανάσχεσης που είχε συστήσει ο στρατηγός Λαβρ Κορνίλωφ. Τα υπόλοιπα τμήματα, στο μεγαλύτερο μέρος τους αρνούνταν να υπακούσουν στις διαταγές, πριν να τεθούν προς συζήτηση από επιτροπή. Αλλά ακόμη και αν η απόφαση της επιτροπής έβγαινε θετική, ήταν πλέον αργά για να έχει κάποια χρησιμότητα.
Έτσι, η ρωσική επίθεση κατέρρευσε τελείως περί τα μέσα Ιουλίου. Στις 19 του ίδιου μήνα οι Κεντρικές Δυνάμεις ανέλαβαν αντεπίθεση η οποία, με την ασήμαντη αντίσταση που συνάντησαν, προέλασαν ταχέως μέσω της Γαλικίας δημιουργώντας ρήγμα 250 χιλιομέτρων. Μοναδικός περιορισμός για τα εισβάλλοντα στρατεύματα ήταν πλέον η υπερβολική επιμήκυνση της γραμμής τροφοδοσίας.
Επακόλουθα
Η καταστροφική κατάληξη της Θερινής Επίθεσης εξασθένησε σε κρίσιμο σημείο την Προσωρινή Κυβέρνηση, και η προοπτική ενός μπολσεβικικού πραξικοπήματος γινόταν όλο και πιο πιθανή. Βοήθησε επίσης να ξεσπάσουν ένοπλες διαδηλώσεις εργατών και στρατιωτών στο Πέτρογκραντ, γνωστές ως Ημέρες του Ιούλη. Μια τελευταία μάχη δόθηκε τον Σεπτέμβριο του 1917 για τη Ρίγα, την οποία και κατέλαβαν οι Γερμανοί, αφού τα ρωσικά στρατεύματα, αρνούμενα να υπερασπίσουν την πόλη, ετράπησαν σε φυγή.
Παραπομπές
Κατηγορία:Ρωσική Προσωρινή Κυβέρνηση
Ρος Ντέιλι
μικρογραφία|Από συναυλία του Ρος Ντέιλι στη Μαρμαρίτσα της [[Νομός Ροδόπης|Ροδόπης]] Ο Ρος Ντέλι (αγγλικά: Ross Daly, 29 Σεπτεμβρίου 1952) είναι Ιρλανδός μουσικός, με εξειδίκευση στην κρητική λύρα και το αφγανικό ραμπάμπ. Γεννήθηκε στις 29 Σεπτεμβρίου 1952 στο Νόρφολκ της Αγγλίας από Ιρλανδούς γονείς. Λόγω του επαγγέλματος του πατέρα του, ο οποίος ασχολούνταν με την ανάπτυξη των υπολογιστών, ο Ρος Ντέιλι άλλαξε πολλούς τόπους διαμονής ανά τον κόσμο, στην παιδική του ηλικία, όπως Αγγλία, Καναδά, Ιαπωνία και Καλιφόρνια. Η ενασχόλησή του με τη μουσική ξεκίνησε από την παιδική του ηλικία με την παρότρυνση της μητέρας του η οποία ήταν αρκετά φιλόμουση. Αρχικά ξεκίνησε με κλασική μουσική με όργανα όπως πιάνο, βιολοντσέλο κι αργότερα κιθάρα με την οποία είχε ασχοληθεί περισσότερο σαν έφηβος.
Βιογραφία
μικρογραφία|Ο Ρος Ντέιλι σε συναυλία στην [[Κρήτη]] Γύρω στα δεκαοχτώ του χρόνια, έχοντας ξαναβρεθεί με την οικογένειά του στην Καλιφόρνια και το Σαν Φρανσίσκο έρχεται σε επαφή μέσα από διάφορους κύκλους με μουσικές της Ανατολής καθώς και με όργανα που την απαρτίζουν. Δε θα αργήσει να γοητευθεί και σε μικρή ηλικία θα αρχίσει ταξίδια σε διάφορες χώρες, από την ανατολική Μεσόγειο μέχρι και χώρες της Άπω Ανατολής. Σκοπός του ήταν η αναζήτηση και εμβάθυνση στις μουσικές παραδόσεις των τόπων αυτών. Το 1970 και 1972 επισκέπτεται την Κρήτη και το 1975 αποφασίζει να μείνει στο νησί όπου θα διδαχθεί την κρητική λύρα από το σημαντικό δάσκαλο και δεξιοτέχνη Κώστα Μουντάκη. Την ίδια εποχή θα κάνει αρκετά ταξίδια στην Τουρκία προκειμένου να ασχοληθεί με την οθωμανική και τουρκική μουσική. Το 1990 θα προχωρήσει σε δική του τροποποίηση στην κρητική λύρα προσθέτοντας στοιχεία από τη βυζαντινή λύρα, καθώς και το ινδικό σαράνγκι. Η μουσική του συνδυάζει στοιχεία από διάφορα μέρη της Ανατολής τόσο ως προς τα όργανα που χρησιμοποιεί αλλά και ως προς τους ποικίλους ρυθμούς. Αυτός είναι κι ένας λόγος άλλωστε που χρησιμοποιεί το ραμπάμπ καθώς, όπως αναφέρει, αυτό το όργανο έχει μία ουδετερότητα που καθιστά εύκολη την παρουσία του σε ανατολικούς ρυθμούς. Στη δισκογραφία του, χρησιμοποιεί εκτός απ' τη λύρα και το ραμπάμπ, έγχορδα όργανα όπως σαράνγκι, ούτι, σάζι, ταμπουρά, λαούτο και πολίτικη λύρα.
Στην Κρήτη όπου ζει μόνιμα τις τελευταίες δεκαετίες, μελετά και διδάσκει την κρητική μουσική παράδοση. Το 1982 ίδρυσε το Μουσικό Εργαστήρι Λαβύρινθος, που στεγάζεται στο Χουδέτσι Ηρακλείου (20 km από το Ηράκλειο), με σκοπό τη συλλογή, τη διάσωση και την προβολή παραδοσιακών μουσικών οργάνων από όλο τον κόσμο. Εκεί φιλοξενούνται πάνω από 250 όργανα λαϊκής και παραδοσιακής μουσικής, τα περισσότερα από τα οποία αποκτήθηκαν σε ταξίδια του στην Ανατολή. Στον Λαβύρινθο, επίσης, γίνονται διάφορες μουσικές παραστάσεις και συζητήσεις με μουσικούς απ' την Ελλάδα και το εξωτερικό.
Έχει δώσει πολλές συναυλίες στην Ευρώπη και τον κόσμο και έχει συνεργαστεί με πολλούς Έλληνες και ξένους μουσικούς, όπως οι Στέλιος Πετράκης, Βασίλης Σούκας, Ψαρογιώργης, Πετρολούκας Χαλκιάς, Κέλυ Θωμά, Δημήτρης Σταυρακάκης, Μιχάλης Νικολούδης, Ζόχαρ Φρέσκο, Τρίο Σεμιρανί, Μπαστάν Αμπραάμ, Μπακαλέ Σισσοκό και άλλοι.
Το 2004 είχε αναλάβει καλλιτεχνικός διευθυντής του πολιτιστικού προγράμματος των Ολυμπιακών αγώνων για την πόλη του Ηρακλείου και οργάνωσε προσωπικά και επέβλεψε την εκτέλεση 15 συναυλιών με 300 καλλιτέχνες από διάφορα μέρη του πλανήτη. Στις ευρωπαϊκές εκλογές του 2009 στην Ελλάδα ήταν υποψήφιος με τους Οικολόγους Πράσινους.
Το 2014, ήταν ένας από τους διανοούμενους και πολιτικούς που υπέγραψαν την '' Ώρα της ευρωπαϊκής Αριστεράς", στηρίζοντας τον Αλέξη Τσίπρα. Στις ευρωεκλογές του 2019 ήταν υποψήφιος ευρωβουλευτής με τον ΣΥΡΙΖΑ .Το 2019-2020 δίδαξε στο τμήμα Φιλολογίας του Πανεπιστημίου Κρήτης το μάθημα «Οι τροπικές παραδόσεις της Ασίας, της Αφρικής και της Νοτιοανατολικής Ευρώπης».
Ανακηρύχθηκε επίτιμος διδάκτορας του ΕΚΠΑ τον Απρίλιο του 2023.
Εξωτερικοί σύνδεσμοι
Κατηγορία:Ιρλανδοί μουσικοί Κατηγορία:Λαϊκή και Παραδοσιακή Μουσική
Αρτεσιανό Καρδίτσας
Το Αρτεσιανό είναι χωριό και έδρα ομώνυμης τοπικής κοινότητας, της δημοτικής ενότητας και δήμου Καρδίτσας, της περιφερειακής ενότητας (τέως νομού) Καρδίτσας, στην περιφέρεια Θεσσαλίας, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία και νομό Καρδίτσης, στο γεωγραφικό διαμέρισμα Θεσσαλίας.
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1883 ως Πιτσαρί και προσαρτήθηκε στον δήμο Καρδίτσας του νομού Τρικ(κ)άλων. Το 1899 εντάχθηκε στον νομό Καρδίτσης και, το 1909, πάλι στον νομό Τρικάλων. Το 1912 ορίστηκε έδρα της ομώνυμης κοινότητας και το 1944 υπήχθη οριστικά στον νομό Καρδίτσας. Το 1927 ο οικισμός μετονομάστηκε σε Αρτεσιανό. Με το ΦΕΚ 244Α - 04/12/1997 αποσπάστηκε από την κοινότητα Αρτεσιανού και προσαρτήθηκε στον δήμο Καρδίτσας.
Γενικά στοιχεία
Το Αρτεσιανό αναφέρεται στην τουρκική απογραφή του 1454-55, ότι πλήρωνε φόρο βαμβακιού στον Βελή πασά το 1813 και οι κάτοικοί του είχαν ενεργή συμμετοχή στην αγροτική εξέγερση του 1910. Είναι η ιδιαίτερη πατρίδα του μακαριστού Αρχιεπισκόπου Αθηνών Σεραφείμ, η αγάπη του οποίου για τη γενέτειρά του ήταν γνωστή σε όλους. Ενδιαφέρουσα είναι η επίσκεψη στην αίθουσα του κοινοτικού καταστήματος όπου εκτίθενται προσωπικά αντικείμενα του Αρχιεπισκόπου. Στο χωριό δραστηριοποιείται ο μορφωτικός σύλλογος Αρτεσιανού που διδάσκει τοπικούς χορούς της Θεσσαλίας και χορούς από όλη την Ελλάδα. Υπάρχουν, επίσης, οι ποδοσφαιρικές ομάδες «Α.Σ. Διγενής Αρτεσιανού» με έτος ίδρυσης το 1959 και «Α.Σ. Απόλλων Αρτεσιανού» με έτος ίδρυσης το 1995. Στο Αρτεσιανό λειτουργεί Νηπιαγωγείο και 6/θέσιο Δημοτικό Σχολείο.
Εξωτερικοί σύνδεσμοι
Κατηγορία:Χωριά του νομού Καρδίτσας Κατηγορία:Δήμος Καρδίτσας
Ρετιανός Σιδηρόδρομος Άλμπουλα/Μπερνίνα
Ο Ρετιανός Σιδηρόδρομος Άλμπουλα/Μπερνίνα αποτελείται από δυο σιδηροδρομικές γραμμές, τη γραμμή Άλμπουλα και τη γραμμή Μπερνίνα, που διασχίζουν το Καντόνι του Γκριζούν της Ελβετίας για να καταλήξουν στην Ιταλία. Από το 2008 οι γραμμές αυτές, και τα τοπία που διασχίζουν, έχουν ενταχθεί στον Κατάλογο των μνημείων Παγκόσμιας κληρονομιάς της UNESCO καθώς αντιπροσωπεύουν υποδειγματική χρήση του σιδηροδρόμου ώστε να ξεπεραστεί η απομόνωση των οικισμών στις Κεντρικές Άλπεις στις αρχές του 20ου αιώνα.
Γενικές πληροφορίες
Από την Κουρ ξεκινά και η σιδηροδρομική γραμμή του «Glacier express», το οποίο διανύει 291 χιλιόμετρα και, αφού διασχίσει 91 σήραγγες και 291 γέφυρες, καταλήγει στην πόλη Τσερμάτ.
Σιδηροδρομική γραμμή Άλμπουλα
μικρογραφία | Ο σιδηρόδρομος Άλμπουλα ενώ διασχίζει τη γέφυρα Λάντβασερ Η γραμμή έχει πάρει την ονομασία της από τον ποταμό Άλμπουλα, δεξιό παραπόταμο του Πρότερου Ρήνου και το ομώνυμο όρος που ανήκει στις Ρετικές Άλπεις. Συνδέει την πόλη Thusis (697 μέτρα υψόμετρο) με το χειμερινό θέρετρο Σεν Μόριτς (1.774 μέτρα υψόμετρο). Η κατασκευή του σιδηροδρόμου Άλμπουλα ξεκίνησε τον Σεπτέμβριο του 1898, τα εγκαίνια έγιναν την 1η Ιουλίου 1903 και η επέκταση μέχρι το Σεν Μόριτς άρχισε να λειτουργεί στις 10 Ιουλίου 1904. Έχει μήκος 67 χιλιόμετρα. Διαθέτει ένα εντυπωσιακό σύνολο υποδομών, που περιλαμβάνει 42 σήραγγες και καλυμμένες στοές και 144 γέφυρες. Ιδιαίτερα εντυπωσιακή είναι η γέφυρα Λάντβασερ (Γερμανικά: Landwasserviadukt), μια πέτρινη γέφυρα με 6 τόξα, χτισμένη πάνω από το φαράγγι του ποταμού Λάντβασερ.
Σιδηροδρομική γραμμή Μπερνίνα
μικρογραφία | Η διαδρομή της γραμμής Μπερνίνα Η γραμμή έχει πάρει την ονομασία της από το πέρασμα Μπερνίνα που διασχίζει, ένα πέρασμα του όρους Μπερνίνα που ανήκει στις Ανατολικές Άλπεις. Η σιδηροδρομική γραμμή Μπερνίνα συνδέει την ελβετική πόλη Σεν Μόριτς με την ιταλική πόλη Τιράνο. Κατασκευάστηκε μεταξύ 1906 και 1910. Η γραμμή φτάνει σε μέγιστο υψόμετρο 2.253 μέτρων, επομένως είναι ο υψηλότερος σιδηρόδρομος φυσικής πρόσφυσης στις Άλπεις, καθώς και ένας από τους πιο απότομους στον κόσμο (φθάνει σε μέγιστη κλίση 7%). Επίσης ήταν μια από τις πρώτες σιδηροδρομικές γραμμές που σχεδιάστηκαν για ηλεκτρική έλξη. Αρχικά άνοιγε μόνο τους καλοκαιρινούς μήνες, αλλά από το χειμώνα του 1913-1914 η γραμμή παραμένει ανοιχτή όλο το χρόνο. Η γραμμή έχει μήκος 61 χιλιόμετρα, διασχίζει 13 σήραγγες και στοές και 52 γέφυρες.
Εξωτερικοί σύνδεσμοι
Κατηγορία:Μνημεία Παγκόσμιας Κληρονομιάς στην Ιταλία Κατηγορία:Μνημεία Παγκόσμιας Κληρονομιάς στην Ελβετία
Ευρωπαίοι Συντηρητικοί και Μεταρρυθμιστές (πολιτική ομάδα)
Οι Ευρωπαίοι Συντηρητικοί και Μεταρρυθμιστές (Ε.Σ.Μ.) (αγγλ. European Conservatives and Reformists, γαλλ. Conservateurs et réformistes européens) είναι μία συντηρητική, αντι-φεντεραλιστική και ευρωσκεπτικιστική πολιτική ομάδα του Ευρωπαϊκού Κοινοβουλίου. Έχει, αυτή τη στιγμή, 71 ευρωβουλευτές στην κοινοβουλευτική της ομάδα, καθιστώντας την ως την τρίτη μεγαλύτερη ομάδα του Ευρωπαϊκού Κοινοβουλίου.
Η πολιτική ομάδα ιδρύθηκε ύστερα από τις ευρωεκλογές του 2009, ενώ βασίζεται στο Κίνημα για την Ευρωπαϊκή Μεταρρύθμιση. Τα μεγαλύτερα κόμματα που απαρτίζουν την ομάδα είναι το Συντηρητικό Κόμμα του Ηνωμένου Βασιλείου, τα κόμματα Νόμος και Δικαιοσύνη και Η Πολωνία Έρχεται Πρώτη της Πολωνίας και το Πολιτικό Δημοκρατικό Κόμμα της Τσεχίας. Τα περισσότερα από τα κόμματα-μέλη της πολιτικής ομάδας προέρχονται από την πολιτική ομάδα των Ευρωπαίων Δημοκρατών που ήταν ενσωματωμένη στην πολιτική ομάδα του Ευρωπαϊκού Λαϊκού Κόμματος και από την πολιτική ομάδα Ένωση για μια Ευρώπη των Εθνών.
Στα ΜΜΕ, το κόμμα χαρακτηρίζεται ως κεντροδεξιό  με δεξιό. Είναι πιο ευρωσκεπτικιστικό από τις τρεις μεγαλύτερες ομάδες του Ευρωπαϊκού Κοινοβουλίου, ωστόσο είναι λιγότερο ευρωσκεπτικιστικό από την ισχυρά ευρωσκεπτικιστική ομάδα της Ευρώπης της Ελευθερίας και της Δημοκρατίας. Συνδέεται με το πανευρωπαϊκό πολιτικό κόμμα Ευρωπαίοι Συντηρητικοί και Μεταρρυθμιστές, αλλά συμπεριλαμβάνει και ευρωβουλευτές του Ευρωπαϊκού Χριστιανικού Πολιτικού Κινήματος.
Εξωτερικοί σύνδεσμοι
Κατηγορία:Πολιτικές ομάδες Ευρωπαϊκού Κοινοβουλίου Κατηγορία:Ευρωσκεπτικιστικά κόμματα
1058 Γκρούμπα
Η Γκρούμπα (Grubba) είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,577. Ανακαλύφθηκε το 1925 από τον Σοβιετικό αστρονόμο Γκριγκόρι Σαζν, που παρατηρούσε από το Σιμέις της Κριμαίας, και πήρε το όνομά της από το επώνυμο του σερ Χάουαρντ Γκραμπ (Sir Howard Grubb, 1844-1931), σχεδιαστή και κατασκευαστή τηλεσκοπίων, ο οποίος κατασκεύασε ένα από τα τηλεσκόπια του Αστεροσκοπείου του Σιμέις. Η Γκρούμπα ανήκει στην Οικογένεια αστεροειδών της Αυγούστας.
Φυσικά χαρακτηριστικά
Η μέση διάμετρος της Γκρούμπα εκτιμάται σε 14 χιλιόμετρα. Ο φασματικός τύπος της είναι S (λιθώδης), ενώ το άλβεδό της είναι περίπου 0,15. Είναι αβέβαιο αν και με ποια περίοδο περιστρέφεται η Γκρούμπα γύρω από τον εαυτό της, ίσως περί τις 18 ώρες.
Εξωτερικοί σύνδεσμοι
Γκρουμπα
Γκαρθία Β΄ Σάντσεθ της Γασκώνης
Βιογραφία
Ήταν πιθανώς γιος του Σάντσο Β΄ Σάντσεθ ή του Σάντσο Γ΄ Μιτάρα, αν και παλαιότερες πηγές δίνουν μία γενεαλογία με ισπανική καταγωγή.
Η καταγωγή του είναι τελικά άγνωστη. Μπορεί να ήταν εξάδελφος του Άρνολντ, ο οποίος ορισμένες πηγές ισχυρίζονται ότι ενήργησε ως επίτροπος κατά τη διάρκεια της ανηλικιότητάς του μετά το τέλος τού πατέρα του το 864 (αν ο πατέρας του ήταν ο Σάντσεθ). Άλλες πηγές τοποθετούν τον Άρνολντ ως διάδοχο του Σάντσο και χρονολογούν το τέλος του την ίδια χρονιά. Σε κάθε περίπτωση, ο Γκαρθία ήταν στην εξουσία το 887.
Εκείνο το έτος εμφανίστηκε σε ένα καταστατικό, που εκδόθηκε από τους άρχοντες της Ακουιτανίας, που συγκεντρώθηκαν στο Μπουρζ για να αποφασίσουν για μία πορεία δράσης στο τέλος της βασιλείας του Καρόλου Γ΄ του Παχύ. Το 904 χρησιμοποιούσε τον τίτλο come et marchio in limitibus oceani : «κόμης και μαρκήσιος στα όρια του ωκεανού». Ο Γκαρθία Β΄ ήταν ο πρώτος από μία σειρά δουκών που κυβέρνησε τη Γασκώνη μέχρι το 1032 και ενσωμάτωσε την κομητεία του Μπορντώ στην επικράτειά της. Η κόρη τού Γκαρθία Β΄, Aνδρεγότo, παντρεύτηκε έναν Ραϋμόνδο, ο οποίος απέκτησε γιο τον Γουλιέλμο τον Καλό, κόμη του Μπορντώ.
Οικογένεια
Ο Γκαρθία Β΄ μοίρασε την επικράτειά του στους τρεις γιους του από τον Αμούνα:
Πηγές
Κατηγορία:Δούκες της Γασκώνης Κατηγορία:Οίκος του Αρμανιάκ
Ρομπέρ ντε Σαμπλέ
Ο Ρομπέρ ντε Σαμπλέ, (Robert IV de Sablé, 1150 - 30 Σεπτεμβρίου 1193) ήταν ιππότης στον Μεσαίωνα, αξιωματούχος στο Βασίλειο της Ιερουσαλήμ. Εντάχθηκε στο Τάγμα του Ναού. Διετέλεσε ενδέκατος Μεγάλος Μάγιστρος (Grand Master) του Τάγματος, διάδοχος του Ζεράρ ντε Ριντφόρ, από το 1189 μέχρι τον θάνατό του το 1193.
Στο Τάγμα τον διαδέχθηκε ο ιππότης Ζιλμπέρ Οράλ.
Παραπομπές
Κατηγορία:Ναΐτες Ιππότες
Ορφανοτροφείο της Αίγινας
Το Ορφανοτροφείο της Αίγινας κατασκευάστηκε για να καλύψει τις ανάγκες σε στέγαση, σίτιση και επαγγελματική εκπαίδευση των ορφανών του απελευθερωτικού αγώνα. Λειτούργησε και ως αλληλοδιδακτικό σχολείο, δηλαδή οι μαθητές των μεγαλύτερων τάξεων, δίδασκαν τους μικρότερους. Η κατασκευή του ξεκίνησε, όπως και του ναού που βρίσκεται εντός του οικοπέδου, την άνοιξη του 1828 σε οικόπεδο που πρόσφερε η Δημογεροντία της Αίγινας, με πρωτοβουλία του Ιωάννη Καποδίστρια και χρήματα Ελλήνων του εξωτερικού και φιλελλήνων. Τελείωσε τον Ιούνιο του επομένου έτους με μηχανικό τον Θεόδωρο Βαλλιάνο, μέλος του σώματος των Ιγγενιέρων (Μηχανικών), των σωματοφυλάκων του Τσάρου, συνολικού κόστους 515.371 γροσίων.
Λειτουργούσε από τη 1η Σεπτεμβρίου έως τις 21 Ιουλίου, όπου και ξεκινούσε η περίοδος διακοπών, και Δευτέρα με Σάββατο από τις 9 μέχρι τις 12 το πρωί και από τις 2 μέχρι τις 5 το απόγευμα. Μέσα υπήρχε εκκλησία και νοσοκομείο. Περιλάμβανε δώδεκα δωμάτια χωρητικότητας τριάντα παιδιών έκαστο, συνολικής χωρητικότητας 360 παιδιών, ενώ έφθασε να στεγάζει μέχρι πεντακόσια. Στο Ορφανοτροφείο ήταν ενσωματωμένα τριών κλάσεων αλληλοδιδακτικά σχολεία και αρκετά χειροτεχνεία (μεταλλουργεία, ξυλουργεία κοκ)
Μετά τον θάνατο του Καποδίστρια, το Ορφανοτροφείο έκλεισε. Από το 1834 μέχρι το 1837 στέγασε την  Σχολήν Ευελπίδων, το 1841 μετατρέπεται σε ψυχιατρείο και από το 1860 έως το 1866 λειτούργησε ως λοιμοκαθαρτήριο και για τρία χρόνια, μέχρι το 1869, στέγασε πρόσφυγες από την Κρήτη. Από το 1880 και μέχρι το 1985 το κτήριο λειτούργησε ως φυλακές υψίστης ασφαλείας, με τρόφιμους κυρίως πολιτικούς κρατούμενους.
Λειτουργία
Παράλληλα με τα αλληλοδιδακτικά σχολεία μέσα στο Ορφανοτροφείο λειτούργησαν  και πολλά «χειροτεχνεία», πρακτικά εργαστήρια διαφόρων τεχνών, όπως τυπογραφικής και λιθογραφικής τέχνης, της λεπτουργικής, της ωρολογοποιίας, υποδηματοποιίας, ραπτικής, τορνευτικής και ξυλουργικής, σιδηρουργικής, οικοδόμων και βιβλιοδετικής. Σε αυτά δίδασκαν ειδικοί δάσκαλοι και τεχνίτες. Κάθε νέος που τελείωνε την εκπαίδευσή του έπαιρνε ως βραβείο μικρό χρηματικό κεφάλαιο για το πρώτο ξεκίνημα της δουλειάς του και τα απαραίτητα εργαλεία για την τέχνη του. Επίσης, έμφαση δόθηκε και στη μουσική παιδεία με την ίδρυση της πρώτης νεανικής χορωδίας και ορχήστρας αλλά και στη σωματική αγωγή, σε γυμναστήριο εφοδιασμένο με κατάλληλα όργανα.
Τον Ιούνιο του 1829 λειτούργησε μέσα στο ορφανοτροφείο το Πρότυπο Σχολείον για τους προχωρημένους μαθητές, που προορίζονταν να γίνουν δάσκαλοι στα αλληλοδιδακτικά σχολεία, υπό την διεύθυνση του ιεροδιακόνου Νεόφυτου Νικητόπουλου, ο οποίος ήταν διευθυντής όλων των αλληλοδιδακτικών σχολείων του ιδρύματος. Στο Πρότυπο Σχολείον αρχικά δίδαξαν με πλούσιο πρόγραμμα ο Νικητόπουλος, ο  Γρηγόριος Κωνσταντάς, που ανήκε στην τριμελή επιτροπή διοίκησης του Ορφανοτροφείου μαζί με τον Βιάρο Καποδίστρια και τον Λεόντιο Καμπάνη. Ενδιαφέρον παρουσιάζει το πρόγραμμα σπουδών που πρότεινε ο Κωνσταντάς με τη διδασκαλία μαθημάτων, όπως η αρχαιολογία, η φιλοσοφία, η ιστορία της παιδαγωγικής, η παλαιογραφία, δηλαδή η άσκηση στην ανάγνωση ελληνικών χειρογράφων.
Επιγραφή
μικρογραφία|356x356εσ|Ιστορική Επιγραφή Ορφανοτροφείου Αίγινας Στην θεμέλια πλάκα χαράχθηκε η επιγραφή: «Εκ μέρους του Ελληνικού Έθνους ο Κυβερνήτης της Ελλάδος καθιερώνει τον ναό τούτον εις τον Σωτήρα της Ελλάδος Θεόν».
Εξωτερικοί Σύνδεσμοι
https://www.ertflix.gr/vod/vod.150376-ta-orphana-tou-1821-istories-amerikanikou-philellenismou-1#.YnaMmaLoF3A.link
Παραπομπές
Κατηγορία:Αίγινα Κατηγορία:Φυλακές στην Ελλάδα Κατηγορία:Σχολεία στην Ελλάδα Κατηγορία:Ορφανά του Αγώνα Κατηγορία:Ιωάννης Καποδίστριας
Τα Τετράποδα (τοιχογραφία)
thumb|right|300px|Η τοιχογραφία με τα τετράποδα. "Τα τετράποδα" είναι τοιχογραφία της ώριμης Υστεροκυκλαδικής Ι περιόδου, η οποία κοσμούσε τοίχο του δωματίου Β6 του Κτιρίου Β του προϊστορικού οικισμού του Ακρωτηρίου. Μέχρι σήμερα έχουν βρεθεί μόνο σπαράγματα. Στην αρχή είχε θεωρηθεί ότι απεικονίζονταν σκυλιά, όμως μετά την εύρεση περισσότερων σπαραγμάτων, πιστεύεται ότι απεικονίζονται μοσχαράκια.
Η τοιχογραφία βρίσκεται στο Μουσείο Προϊστορικής Θήρας, στα Φηρά της Σαντορίνης.
Εξωτερικοί σύνδεσμοι
Τετραποδα Κατηγορία:Τοιχογραφίες
Υρώ Μανέ
Η Υρώ (Αργυρώ) Μανέ (Χίος, 14 Μαρτίου 1961) είναι Ελληνίδα ηθοποιός, γνωστότερη για το ρόλο της Φλώρας Μητροπούλου στη τηλεοπτική σειρά Εγκλήματα.
Είναι πτυχιούχος του Τμήματος Πολιτικής Επιστήμης και Δημόσιας Διοίκησης της Σχολής Οικονομικών και Κοινωνικών Επιστημών του Εθνικού και Καποδιστριακού Πανεπιστημίου Αθηνών. Σπούδασε επίσης υποκριτική στη Δραματική Σχολή του Θεάτρου Τέχνης.
Χριστιανικός κόσμος
Ο όρος Χριστιανικός κόσμος (μεταφρ. δαν. του αγγλ. Christendom) αναφέρεται στο σύνολο της επικράτειας και της τάξης πραγμάτων που διαμορφώνεται από τα άτομα που δηλώνουν ότι είναι Χριστιανοί.
Υρώ Μανέ
Το 2012 εξελέγη πρόεδρος του Σωματείου Ελλήνων Ηθοποιών, θέση την οποία κατείχε μέχρι το 2014.
Από το 1997 είναι παντρεμένη με τον Τάσο Νταϊόγλου και έχουν αποκτήσει μια κόρη, τη Φαίδρα (γεν. 1997).
Χριστιανικός κόσμος
Κατηγορία:Χριστιανική ορολογία Κατηγορία:Ιστορία του Χριστιανισμού Κατηγορία:Εκκλησιολογία Κατηγορία:Πολιτισμικές περιοχές
Υρώ Μανέ
Το 2017 πραγματοποίησε το σκηνοθετικό της ντεμπούτο, σκηνοθετώντας στο Εθνικό Θέατρο το έργο Τιτανομαχίες, με πρωταγωνιστές τους Ταμίλα Κουλίεβα και Κώστα Τριανταφυλλόπουλο.
Εξωτερικοί σύνδεσμοι
Κατηγορία:Ελληνίδες ηθοποιοί κινηματογράφου Κατηγορία:Ελληνίδες ηθοποιοί τηλεόρασης Κατηγορία:Ελληνίδες ηθοποιοί θεάτρου Κατηγορία:Πρόσωπα από τη Χίο
Μάρεκ Μίχαου Ζάπκα
Ο Μάρεκ Μίχαου Ζάπκα (πολωνικά: Marek Michał Żabka) (3 Σεπτεμβρίου 1955) είναι Πολωνός αραχνολόγος. Κύρια περιοχή έρευνας του είναι η αράχνη της οικογένειας Salticidae (αράχνες άλμα), ιδιαίτερα τους συστηματική και βιογεωγραφία. Έχει εκδώσει σχεδόν 80 επιστημονικές δημοσιεύσεις, άρθρα δημοφιλούς επιστήμης και ένα βιβλίο. Ο Παγκόσμιος Κατάλογος Αράχνης απαριθμεί 25 ονόματα ή συνώνυμα γένους και 237 ονόματα ή συνώνυμα ειδών των οποίων είναι είτε ο μοναδικός συγγραφέας είτε συν-συγγραφέας. Εννέα είδη αράχνης που πηδούν και ένα είδος αράχνης μυρμηγκιών έχουν λάβει το συγκεκριμένο όνομα zabkai.
Έλαβε μεταπτυχιακό στη βιολογία το 1978 από την Ανώτατη Σχολή Γεωργίας και Παιδαγωγικής (Wyższa Szkoła Rolniczo-Pedagogiczna) στο Siedlce - τώρα το Πανεπιστήμιο Φυσικών και Ανθρωπιστικών Επιστημών του Σιέντλτσε. Στη συνέχεια εργάστηκε εκεί, αρχικά ως βοηθός και μετά ως επίκουρος καθηγητής. Το 1984, του απονεμήθηκε το διδακτορικό του στις βιολογικές επιστήμες από το Τμήμα Επιστημών της Γης και Βιολογίας στο Πανεπιστήμιο Άνταμ Μιτσκιέβιτς στο Πόζναν υπό την επίβλεψη του Γέζι Προυσίνσκι. Έγινε τακτικός καθηγητής στο Πανεπιστήμιο Φυσικών και Ανθρωπιστικών Επιστημών του Σιέντλτσε το 2006, και υπηρέτησε ως επικεφαλής του Τμήματος Ζωολογίας και ως διευθυντής του Ινστιτούτου Βιολογίας. Έκανε διάφορες πρακτικές στο εξωτερικό, μεταξύ των οποίων στο Queensland Museum, στο Australian Museum, στο Πανεπιστήμιο Χούμπολτ του Βερολίνου και στο Πανεπιστήμιο της Παπούα Νέας Γουινέας.
Πηγές
Κατηγορία:Αραχνολόγοι Κατηγορία:Πολωνοί επιστήμονες Κατηγορία:Ζωολόγοι
Καραβέλα
right|thumb|Σύγχρονο αντίγραφο του Ματθαίου, της καραβέλας με την οποία ο [[Τζιοβάνι Καμπότο έφτασε στην Νέα Γη. Βρίσκεται στο λιμάνι του Μπρίστολ.|483x483px]] Η Καραβέλα ήταν παλιό ιστιοφόρο πλοίο, περισσότερο ακτοπλοϊκό και στη συνέχεια εξερευνητικό, του 13ου αιώνα με εκτόπισμα περίπου 70 τόνων, που στους επόμενους δύο αιώνες εξελίχθηκε σε 200 τόνους.
Η Καραβέλα έφερε συνήθως τρεις ιστούς, με τον μεσαίο μεγαλύτερο, στους οποίους έφερε τρία ιστία τετράγωνα είτε λατίνια (τριγωνικά), είτε ανάμικτα, καθώς επίσης και ένα τετράγωνο ιστίο, το λεγόμενο "τσιβαδέρα" (έναντι του ελληνικού αρτέμωνα) στον πρόβολο, τον πλάγιο πλωριό ιστό (κοινώς μπαστούνι).
Τα σκάφη αυτά ήταν σχετικά πλατιά, είχαν πολλούς χώρους αποθηκευτικούς και έφεραν λίγα πανιά, που μπορούσε να τα χειριστεί και ολιγομελές πλήρωμα. Αυτά είχαν ως συνέπεια να τα προτιμήσουν οι θαλασσοπόροι στις εξερευνήσεις τους, όπως ο Βάσκο ντα Γκάμα, ο Ζακ Καρτιέ, αλλά και ο Χριστόφορος Κολόμβος, του οποίου δύο από τα τρία πλοία του, τα "Νίνια" και "Πίντα", με τα οποία απέπλευσε στις 3 Αυγούστου 1492, ήταν καραβέλες.
Όταν το 1893 αποφασίσθηκε από την Ισπανία ο πανηγυρισμός της 400στής επετείου του ιστορικού εκείνου απόπλου του Κολόμβου, που συνέπιπτε με την διεθνή έκθεση του Σικάγου, ο Ισπανός αρχιναυπηγός Λεοπόλδος Ουίλκε ναυπήγησε στο Καράκα πανομοιότυπο πλοίο της ναυαρχίδας του Κολόμβου, της οποίας τα σχήματα τόσο των παρισάλων όσο και των εγκαρσίων τομών καταρτίσθηκαν βάσει όλων των μέχρι τότε σωζόμενων πηγών. Της αναπαρασταθείσας αυτής καραβέλας πρότυπα υπό κλίμακα κατατέθηκαν στο "Musée de la Marine" του Παρισιού καθώς και στο "Μουσείο Βικτωρίας και Αλβέρτου" στο Κένσιγκτον του Λονδίνου.
Βάσει αυτών των προτύπων οι διαστάσεις (σε πόδια) που είχαν οι εξερευνητικές καραβέλες ήταν: μήκος τρόπιδας 60,68΄, ολικό μήκος 93΄, μέγιστο πλάτος 25,78΄ (περίπου 1/4 του μήκους), έμφορτο εκτόπισμα 233 τόνους και βάρος έρματος 90 τόνοι. Μετά την καθέλκυση, το πλοίο επανδρώθηκε με πλήρωμα εκ του ισπανικού Βασιλικού Ναυτικού υπό κυβερνήτη τον πλοίαρχο Βίκτωρα Κόνκας, τον μετέπειτα ήρωα, "κυβερνήτη σημαίας", του ναυάρχου Θερβέρα, στη ναυμαχία του Σαντιάγο. Έτσι απέπλευσε την αυτή ημέρα που είχε ξεκινήσει ο Κολόμβος, από τον ίδιο λιμένα, με προορισμό το Σαν Σαλβαδόρ και ακολουθώντας τα στίγματα εκείνου, η σύγχρονη καραβέλα χρειάστηκε 36 ημέρες με συνεχείς και αρκετά επικίνδυνους προνευστασμούς (σκαμπανεβάσματα), με μέγιστη ταχύτητα 6,5 κόμβους, αντί των 35 ημερών που είχε κάνει ο Κολόμβος, χωρίς εκείνος ν΄ αναφέρει τέτοιες υπερβολικές κοπώσεις που αντιμετώπισε η νεότερη καραβέλα.
Κατηγορία:Ιστιοφόρα Κατηγορία:Ναυτική ιστορία
ΝΚ Κάμεν Ίνγκραντ
Η ΝΚ Καμέν Ίνγκραντ ήταν κροατική ποδοσφαιρική ομάδα από την πόλη Velika. Η ομάδα διαλύθηκε το 2008 μετά από σοβαρά οικονομικά προβλήματα.
Ιστορία
Η ομάδα δημιουργήθηκε σαν NK Velika το 1929. Μετά το Β΄ Παγκόσμιο Πόλεμο μετονομάστηκε σε NK Papuk. Το τελευταίο όνομα της ομάδας υιοθετήθηκε το 1999, όταν ο κύριος χορηγός της ομάδας έγινε η τοπική οικοδομική εταιρεία με το όνομα Καμέν Ίνγκραντ. Από τότε, η ομάδα ανάβηκε στην πρώτη κατηγορία το 2002 και το 2003 συμμετείχε στο ΟΥΕΦΑ Γιουρόπα Λιγκ, όπου αποκλείστηκε από τη ΦΚ Σάλκε 04 με συνολικό σκορ 1-0.
Η ομάδα διαβαθμίστηκε την περίοδο 2006-07 με μόλις 11 βαθμούς σε 33 αγώνες, τερματίζοντας στην 11η θέση. Κανονικά είχα κερδίσει 13 βαθμούς αλλά λόγω αντικανονικής συμμετοχής δύο ποδοσφαιριστών της σε δύο αγώνες, τιμωρήθηκε με αφαίρεση 2 βαθμών.
Τα πολλά οικονομικά προβλήματα, τα οποία προκλήθηκαν λόγω των προβλημάτων του κύριου χορηγού της ομάδας, αντανακλώνταν στην επίδοση της ομάδα. Το 2008 διαβαθμίστηκε στη δεύτερη κατηγορία. Στις 23 Ιουλίου 2008, ανακοινώθηκε ότι η πρώτη ομάδα δεν θα συμμετείχε σε καμία διοργάνωση την περίοδο 2008-09. Τελικά, η ομάδα ανέστειλε εντελώς τη λειτουργία της. Μια νέα ομάδα με το όνομα NK Papuk Velika δημιουργήθηκε από τις στάχτες του ΝΚ Καμέν Ίνγκραντ, αλλά νομικά είναι μια διαφορετική και ξεχωριστή ομάδα και δεν δικαιούται να διεκδικήσει την ιστορία της ΝΚ Καμέν Ίνγκραντ.
Τίτλοι
🇭🇷 Druga HNL:
🇭🇷 Treća HNL - Βορράς:
Βρασνά Θεσσαλονίκης
Τα Βρασνά είναι χωριό στο ανατολικό τμήμα του νομού Θεσσαλονίκης στη Μακεδονία, ανήκει στην Τοπική Κοινότητα Βρασνών του Δήμου Βόλβης. Σύμφωνα με την απογραφή του 2011 το χωριό έχει 278 κατοίκους.
Αρχαιότητα
Στα Βρασνά τοποθετείται πιθανώς η αρχαία θρακική πόλη της Βισαλτίας Βρέα που αναφέρει ο Θουκυδίδης (Ι,64,4).Το 446/5 π.Χ. ο Περικλής είχε ιδρύσει σε αυτήν αθηναϊκή κληρουχία, που το ιδρυτικό της ψήφισμα είχε βρεθεί παλιότερα στο χωριό αυτό. Η Βρέα, που το όνομά της έχει σχέση με τη θρακική λέξη βρία (= πόλη) (πρβ. π.χ. την πόλη Μεσημ-βρία), υπήρχε ως την εποχή του Φιλίππου Β', ενώ αργότερα - κατά τη ρωμαϊκή εποχή - φαίνεται πως ο πληθυσμός της ίσως απορροφήθηκε από την Αμφίπολη ή κάποια άλλη γειτονική πόλη. Το αρχαίο τοπωνύμιο "Βρέα" διασώθηκε πιθανώς παραφθαρμένο στη νεότερη ονομασία (Βραστά > Βρασνά) του χωριού.
Βυζάντιο
Κατά την Παλαιολόγεια περίοδο - αρχές του 15ου αιώνα - στο κέντρο του οικισμού των Βραστών (μετονομάσθηκε σε "Βρασνά" το 1918), κτίσθηκε πύργος χρησίμευε για την οχύρωση του οικισμού και ίσως για την ενίσχυση της φρούρησης του δρόμου από τη Βόλβη προς την πεδιάδα του Στρυμόνα.. Τα Βραστά μνημονεύονται στους αθωνικούς καταλόγους. Στα 1300 ανήκουν στο Κατεπανίκιο Στεφανινών, ενώ αργότερα στο Κατεπανίκιο της Ρεντίνας.
Νεότερα χρόνια - Μακεδονικός Αγώνας
Από τα Βρασνά κατάγονταν οι Μακεδονομάχοι Δημήτριος Κρουστάλης και Αναστάσιος Φυλακτός. Προσέφεραν σημαντικές υπηρεσίες στον Μακεδονικό Αγώνα γνωρίζοντας μυστικά περάσματα της περιοχής και συνεργαζόμενοι με αντάρτικα σώματα που δρούσαν στα Βρασνά αλλά και ευρύτερα στη Θεσσαλονίκη, τις Σέρρες και την Χαλκιδική.
Παραπομπές
Κατηγορία:χωριά του νομού Θεσσαλονίκης Κατηγορία:Δήμος Βόλβης
Στίβος στους Θερινούς Ολυμπιακούς Αγώνες 2020 – Άλμα εις μήκος ανδρών
Το Άλμα εις μήκος ανδρών στους Θερινούς Ολυμπιακούς Αγώνες 2020 πραγματοποιήθηκε από τις 31 Ιουλίου μέχρι τις 2 Αυγούστου 2021 στο Νέο Εθνικό Στάδιο της Ιαπωνίας, στο Τόκιο. Συμμετείχαν 32 αθλητές, από 21 διαφορετικά έθνη. Αυτή ήταν η 29η εμφάνιση του αγωνίσματος σε Ολυμπιακούς Αγώνες.
Ολυμπιακή πρόκριση
Κάθε Εθνική Ολυμπιακή Επιτροπή (ΕΟΕ) είχε την δυνατότητα να δηλώσει μέχρι 3 αθλητές σε αυτό το αγώνισμα. Το όριο πρόκρισης που έπρεπε να ξεπεράσουν οι άλτες για να κερδίσουν μια θέση στους Αγώνες, ήταν τα 8.22 μέτρα. Το όριο καθορίστηκε από την World Athletics. Επιπλέον, αθλητές που δεν ξεπέρασαν το όριο, είχαν τη δυνατότητα να προκριθούν μέσω της θέσης τους στην παγκόσμια κατάταξη. Αυτοί που βρίσκονταν υψηλότερα στην λίστα, κέρδισαν μια από τις διαθέσιμες θέσεις, έως ότου να συμπληρωθεί ο αριθμός των 32 αθλητών.
Η περίοδος πρόκρισης ήταν αρχικά από την 1η Μαΐου 2019 έως τις 29 Ιουνίου 2020. Λόγω της πανδημίας COVID-19, η περίοδος τέθηκε σε αναστολή από τις 6 Απριλίου 2020 έως τις 30 Νοεμβρίου 2020, και αργότερα παρατάθηκε μέχρι τις 29 Ιουνίου 2021. Η περίοδος καθορισμού της παγκόσμιας κατάταξης ήταν από την 1η Μαΐου 2019 μέχρι τις 30 Ιουνίου 2020. Οι αθλητές είχαν την δυνατότητα να ξεπεράσουν το όριο, σε όλες τις επίσημες διοργανώσεις του ανοιχτού και του κλειστού στίβου.
Μορφή αγωνίσματος
Οι άλτες τρέχουν σε διάδρομο ταρτάν μέχρι να φτάσουν σε μια ξύλινη βαλβίδα. Εκεί, πρέπει να εκτελέσουν το άλμα. Η απόσταση από την άκρη της βαλβίδας, μέχρι το κοντινότερο βαθούλωμα στο σκάμμα, αποτελεί την επίδοση του αθλητή στην συγκεκριμένη προσπάθεια. Αν ο αθλητής πατήσει πέρα από την βαλβίδα, η προσπάθεια ακυρώνεται και η απόσταση δεν προσμετράται. Το αγώνισμα θα διεξαχθεί σε 2 γύρους: Έναν προκριματικό και τον τελικό.
Το αγώνισμα θα πραγματοποιηθεί σε δύο γύρους: Έναν προκριματικό και τον τελικό. Στον προκριματικό γύρο, κάθε αθλητής έχει στη διάθεσή του 3 άλματα στα οποία πρέπει να ξεπεράσει τα 8,15 μέτρα, που αποτελούν όριο πρόκρισης για τον τελικό, στον οποίο υπάρχουν 12 διαθέσιμες θέσεις. Αν λιγότεροι από 12 άλτες ξεπεράσουν το όριο, οι διαθέσιμες θέσεις δίνονται στους αθλητές με τις επόμενες καλύτερες επιδόσεις. Στον τελικό, κάθε άλτης έχει πάλι στην διάθεσή του 3 άλματα. Οι 8 άλτες με την καλύτερη επίδοση, κερδίζουν ακόμα 3 άλματα (σύνολο 6), προκειμένω να βελτιώσουν την επίδοσή τους. Στο τέλος του αγώνα, από τις 6 προσπάθειες μετράει η καλύτερη του κάθε αθλητή και νικητής είναι αυτός με το μεγαλύτερο άλμα.
Ρεκόρ
Πριν τους αγώνες, υπήρχαν τα παρακάτω ρεκόρ:
Πρόγραμμα
Όλες οι ώρες είναι στην Τοπική ώρα Ιαπωνίας ( UTC + 9 )
Το άλμα ανδρών θα πραγματοποιηθεί σε δύο ξεχωριστές ημέρες.
Προκριματικά
Πρόκριση: 8,15 (Q) ή οι 12 πρώτοι αθλητές (q) προκρίνονται στον τελικό.
Παραπομπές
Αλμα εις μηκος Α
Ανέστης Αργυρίου
Ο Ανέστης Αργυρίου (Βέροια, 4 Ιανουαρίου 1988) είναι Έλληνας ποδοσφαιριστής, ο οποίος αγωνίζεται στη θέση του δεξιού αμυντικού.
Σε συλλογικό επίπεδο
Ο Ανέστης Αργυρίου κατάγεται από τη Χαρίεσσα και ξεκίνησε το ποδόσφαιρο σε ηλικία 12 ετών, όταν το 2000 ο Τάκης Παπατζίκος τον ξεχώρισε και τον έφερε στα τμήματα υποδομής της Βέροιας και συγκεκριμένα στην παιδική ομάδα, ενώ στη συνέχεια μεταπήδησε στη θυγατρική ομάδα του Βερμίου, όπου δούλεψε κυρίως με τον Στέφαν Στόικα, που τότε πρόσφερε τις υπηρεσίες του ως προπονητής στα τμήματα υποδομής αλλά και ως παίκτης στην πρώτη ομάδα. Την περίοδο 2002-03 όταν η Βέροια αγωνιζόμενη στη Δ΄ Εθνική αναδείχθηκε κυπελλούχος Ελλάδος, ο προπονητής της την εποχή εκείνη Γιώτης Τσαλουχίδης χρησιμοποίησε τον νεαρό τότε Αργυρίου σε δύο αγώνες κυπέλλου, όπου μάλιστα πέτυχε και ένα τέρμα.
Την επόμενη περίοδο 2003-04 πήρε μέρος στην προετοιμασία της Βέροιας στο Σέλι με προπονητή τον Περικλή Αμανατίδη, τελικά όμως «κόπηκε» από την πρώτη ομάδα και αγωνίστηκε με την ομάδα Νέων του συλλόγου. Την επόμενη χρονιά (2004-05) δόθηκε δανεικός στην ΑΕΠ Βέροιας που αγωνιζόταν στη Δ΄ Εθνική και είχε προπονητή τον Στέφανο Γαϊτάνο, ενώ η περίοδος 2005-06 τον βρήκε στην ομάδα Νέων του Ηρακλή.
Σε ηλικία 19 ετών υπέγραψε συμβόλαιο με τον Πανθρακικό που αγωνιζόταν τότε στη Β΄ Εθνική και προβιβάστηκε στη Σούπερ Λίγκα με την ομάδα της Κομοτηνής, αν και δεν είχε συμμετοχές με την ομάδα. Την επόμενη περίοδο όμως την ομάδα ανέλαβε ο Βέλγος προπονητής Εμίλιο Φερέρα, με τον οποίο έκανε της πρώτες συμμετοχές του στην κατηγορία, ενώ κλήθηκε για πρώτη φορά και στην εθνική Ελπίδων. Την επόμενη χρονιά ο Αργυρίου καθιερώθηκε ως βασικός στον Πανθρακικό, αν και η ομάδα του τερμάτισε τελευταία στη Σούπερ Λίγκα και υποβιβάστηκε, η απόδοση του όμως κίνησε το ενδιαφέρον πολλών ομάδων για την απόκτηση του, μεταξύ αυτών της αγγλικής Μπλάκμπερν Ρόβερς, του Παναθηναϊκού και της ΑΕΚ, με την οποία τελικά υπέγραψε συμβόλαιο συνεργασίας, μαζί με τον συμπαίκτη του στην ομάδα της Κομοτηνής, Σπύρο Ματεντζίδη. Ο Ανέστης Αργυρίου έκανε την πρώτη του εμφάνιση με την ΑΕΚ στις 21 Οκτωβρίου 2010 στον ευρωπαϊκό αγώνα με την Άντερλεχτ για το Europa League.
Το 2012 αποκτήθηκε ως ελεύθερος από τους Ρέιντζερς Γλασκώβης, από τους οποίους αποχώρησε τον Σεπτέμβριο του 2013. Τον Δεκέμβριο του ίδιου χρόνου ανακοινώθηκε η απόκτησή του από την Καλλονή, μερικές ημέρες αργότερα όμως έγινε γνωστή η λύση της συνεργασίας τους.
Το καλοκαίρι του 2014 συμφώνησε να συνεχίσει την καριέρα του στο πολωνικό πρωτάθλημα με τη Ζάβισα Μπίντγκοστς, όπου παρέμεινε έως το τέλος του χρόνου. Τον Ιανουάριο του 2015 συμφώνησε με τον Εθνικό Άχνας. Τον Ιούλιο του 2016 ανακοινώθηκε από τον Αγροτικό Αστέρα.
Στις εθνικές ομάδες
Από το 2008 έως το 2010 αγωνίστηκε 7 φορές με την Εθνική Ελπίδων.
Πηγές-Συνδέσεις
Κατηγορία:Έλληνες ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές Εθνικής Ελλάδας Κ21 Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Φούτμπολ Λιγκ (Ελλάδα) Κατηγορία:Ποδοσφαιριστές Γ΄ Εθνικής Ελλάδας Κατηγορία:Ποδοσφαιριστές Πανθρακικού Κατηγορία:Ποδοσφαιριστές Ρέιντζερς Γλασκώβης Κατηγορία:Ποδοσφαιριστές Αθλητικής Ένωσης Κωνσταντινουπόλεως Κατηγορία:Ποδοσφαιριστές Α΄ κατηγορίας Κύπρου Κατηγορία:Ποδοσφαιριστές Εθνικού Άχνας Κατηγορία:Ποδοσφαιριστές Αγροτικού Αστέρα Ευόσμου Π.Μ.Α.Σ. Κατηγορία:Έλληνες ποδοσφαιριστές στο εξωτερικό
Γεώργιος Δακής
Ο Γεώργιος Δακής του Κωνσταντίνου (γενν. το 1959) είναι πρώην Περιφερειάρχης Δυτικής Μακεδονίας από το 2011 έως το 2014. Νωρίτερα υπηρέτησε και ως Νομάρχης Κοζάνης.
Βιογραφία
Γιος του δικηγόρου Κωνσταντίνου Δακή και της Ελισάβετ Δραγατσίκα - Τζήμκα, υπαλλήλου του Υπουργείου Εμπορίου, σπούδασε στη Φαρμακευτική Σχολή στη Θεσσαλονίκη και έκανε μεταπτυχιακές σπουδές με υποτροφία στο Εθνικό Ίδρυμα Ερευνών. Είναι παντρεμένος με τη Λένα Καραγιαννίδου και έχουν 2 παιδιά.
Από το 1990 ως το 2007 ήταν πρόεδρος του Φαρμακευτικού Συλλόγου στο νομό Κοζάνης και από το 2002 ως το 2008 διετέλεσε αντιπρόεδρος του Πανελληνίου Φαρμακευτικού Συλλόγου. Το 2007 ανέλαβε πρόεδρος του Δ.Σ. της ΑΝΚΟ Α.Ε. στη Δυτική Μακεδονία, θέση στην οποία παρέμεινε ως το 2011. Από το 1996 ως το 2012 ήταν μέλος του Δ.Σ. στο τοπικό παράρτημα του Ερυθρού Σταυρού στην Κοζάνη.
Εξελέγη νομαρχιακός σύμβουλος το 1998. Έπειτα από τις νομαρχιακές εκλογές του 2006 ο Δακής εξελέγη Νομάρχης Κοζάνης και ήταν ο τελευταίος στο αξίωμα αυτό, από τον Ιανουάριο του 2007 μέχρι τις 31 Δεκεμβρίου 2010.
Στις αυτοδιοικητικές εκλογές του 2010 εξελέγη με ποσοστό 51,85% Περιφερειάρχης Δυτικής Μακεδονίας στις 17 Οκτωβρίου ως υποψήφιος με τη Συμμαχία των Πολιτών για τη Δυτική Μακεδονία, επικρατώντας του Γιάννη Παπαϊορδανίδη που έλαβε το 48,15%
Τον Ιούλιο του 2013 εξελέγη μέλος της Εκτελεστικής Γραμματείας της ΝΔ.
Πηγές
Κατηγορία:Περιφερειάρχες Δυτικής Μακεδονίας Κατηγορία:Νομάρχες Κοζάνης Κατηγορία:Περιφερειακοί Σύμβουλοι ανά την Ελλάδα
1059 Μουσόργκσκια
Η Μουσόργκσκια (Mussorgskia) είναι μεγάλος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 10,789. Ανακαλύφθηκε το 1925 από τον Ρώσο αστρονόμο Βλαντιμίρ Αλμπίτσκι, που παρατηρούσε από το Σιμέις της Κριμαίας, και πήρε το όνομά της προς τιμή του Ρώσου μουσικοσυνθέτη Μουσόργκσκι.
Εξωτερικοί σύνδεσμοι
Μουσοργκσκια
Εθνική Οδός 89
Η Εθνική Οδός 89 είναι ένας δρόμος στην Ανατολική Αττική της Ελλάδας. Συνδέει τον Γέρακα, ένα ανατολικό προάστιο της Αθήνας, με το Σούνιο, μέσω του Κορωπίου και του Λαυρίου. Μεταξύ του Γέρακα και του Κορωπίου έχει χάσει τη σημασία του μετά το άνοιγμα του Αυτοκινητοδρόμου 6. Προβλέπεται η αναβάθμιση του τμήματος μεταξύ Κορωπίου και Λαυρίου σε πρότυπο αυτοκινητοδρόμων, με την κατασκευή διασταυρώσεων για την αντικατάσταση των σηματοδοτών και γενικά την αναβάθμιση του δρόμου. Αυτός ο νέος δρόμος θα φέρει τον χαρακτηρισμό Α61.
Διαδρομή
Σύμφωνα με την Εφημερίδα της Κυβερνήσεως το 1963, η Eθνική Οδός 89 τρέχει από τον Σταυρό (κοντά στο Γέρακα) στο Σούνιο, μέσω του Λαυρίου. Η παρούσα ευθυγράμμιση της Εθνικής Οδού 89 παρακάμπτει το Κορωπί, το Μαρκόπουλο, την Κερατέα, αν και η αρχική διαδρομή έτρεχε μέσα από αυτούς τους οικισμούς: επιπλέον, η αρχική ευθυγράμμιση έτρεχε από την Κερατέα στο Λαύριο μέσω του χωριού της Πλάκας, αντί της Δυπηλίζας. Ο δρόμος συνεχίζει να διέρχεται από τα Γλυκά Νερά και την Παιανία, καθώς ο A6 τα παρακάμπτει.
Η διαδρομή αυτή τη στιγμή έχει συνδέσεις με:
Περαιτέρω πληροφορίες
Κατηγορία:Δρόμοι της Αθήνας Κατηγορία:Δρόμοι στην Αττική Κατηγορία:Αυτοκινητόδρομοι της Ελλάδας
Παλιάμπελα Θεσσαλονίκης
Τα Παλιάμπελα είναι οικισμός του δήμου Βόλβης στο ανατολικό τμήμα του νομού Θεσσαλονίκης στη Μακεδονία. Μαζί με τα Νέα Βρασνά και τα Βρασνά αποτελούν την Τοπική Κοινότητα Βρασνών. Σύμφωνα με την απογραφή του 2011 ο οικισμός έχει 45 κατοίκους.
Πηγές
Κατηγορία:χωριά του νομού Θεσσαλονίκης Κατηγορία:Δήμος Βόλβης
Βοσβόζης
Ο Βοσβόζης είναι ποταμός της Θράκης με συνολικό μήκος 53 χιλιομέτρων. Πηγάζει από το όρος Παπίκιο (δυτικός κλάδος) και τα Όρη Βυρσίνης (ανατολικός κλάδος) της οροσειράς της Ανατολικής Ροδόπης, ρέει νότια και αφού διαρρεύσει την πόλη της Κομοτηνής, εκβάλλει τελικά στη Ισμαρίδα κοντά στα Παγούρια, και στη συνέχεια καταλήγει στον όρμο Ανοιχτό στο Θρακικό Πέλαγος.
Ονομασία
Η ονομασία του ποταμού οφείλεται στη συνοικία Ποσπός της Κομοτηνής, απ' όπου διέρρεε έως το 1962. Απαντάται με διάφορες παραλλαγές, όπως Βοσβόζης, Βοζβόζης, Βόσβος, Μπόσπος, καθώς και Μπουκλουτζάς (τουρκικά Boklu çay - Μποκλού τσάι - Χεσμένο ποτάμι), Μπουκλουζάς ή Μποκλουτζάς. Μπουκλουτζάς σήμερα ονομάζεται ο δυτικός κύριος κλάδος του ποταμού.
Πηγές και πορεία του Βοσβόζη
Οι πηγές του Βοσβόζη βρίσκονται στην οροσειρά της Ανατολικής Ροδόπης και συγκεκριμένα στο ορεινό συγκρότημα του Παπικίου. Μερικές από τις πιο μακρινές πηγές του, βρίσκονται μερικές εκαντοντάδες μέτρα από τα Ελληνο-Βουλγαρικά σύνορα. Ο ανατολικός κλάδος του πηγάζει από την κορυφή Φρουρός των Ορέων Βυρσίνης. Εκβάλλει μετά από 45 χιλιόμετρα στο βόρειο τμήμα της Ισμαρίδας λίμνης. Η λεκάνη απορροής του έχει έκταση 370 τ.χλμ.
Ο Βοσβόζης αποτελείται από 3 κύριους κλάδους:
Το Χιονόρεμα πηγάζει από τις ανατολικές πλαγιές του Παπίκιου (1.483 μ.) με πορεία ανατολική. Διασχίζει το εγκαταλελειμμένο χωριό Μικρή Άδα και αφού ενισχυθεί από το Αγιόρρεμα καταλήγει στα Σύμβολα. Στη συνέχεια περνά δυτικά της Κομοτηνής και ανατολικά του Ήφαιστου. Έως το 1962 ο ποταμός περνούσε μέσα από την πόλη της Κομοτηνής, αλλά λόγω των συχνών πλημμυρών του, εκτράπηκε στη σημερινή του κοίτη. Μετά το Μεσοχώρι ο Μπουκλουτζάς ενώνεται με το δεύτερο κλάδο, τον Τρελοχείμαρρο που έρχεται από ανατολικά. Ο Τρελοχείμαρρος πηγάζει από τα Όρη Βυρσίνης, κορυφή Φρουρός (κοντά στο χωριό Μύτικας) και καταλήγει, αφού περάσει από τον Κάλχαντα, νοτιοανατολικά της Κομοτηνής στο Κηκίδιο, αφού πρώτα ενισχυθεί από το ρέμα της Καρυδιάς. Από το Κηκίδιο ο Τρελοχείμαρρος καταλήγει στο Μεσοχώρι όπου συμβάλλει στον κεντρικό κλάδο.
Μετά το Μεσοχώρι ο Βοσβόζης ρέει προς νότια κατεύθυνση. Μετά από 10 χιλιόμετρα περίπου, καταλήγει στη λίμνη Ισμαρίδα.
Εκβολές Βοσβόζη
Κατά τη συμβολή του Βοσβόζη στην Ισμαρίδα δημιουργείται ένα υδρόβιο δάσος από ιτιές, λεύκες, φτελιές και φράξους, που είναι και το μόνο στην περιοχή.
Από το νότιο τμήμα της Ισμαρίδας ξεκινά ένας τεχνητός δίαυλος που καταλήγει στον όρμο Ανοιχτό στο Θρακικό Πέλαγος, και έτσι τα νερά του Βοσβόζη, αφού ενισχυθούν από το ρέμα του Νέου Σιδηροχωρίου και το ρέμα της Αδριανής, καταλήγουν στη θάλασσα. Συνυπολογίζοντας την πορεία των υδάτων προς τη θάλασσα, ο Βοσβόζης έχει συνολικό μήκος 53 χλμ. Ο Βοσβόζης δεν έχει ροή τους θερινούς μήνες και πολλές φορές μέσω του τεχνητού δίαυλου, το θαλασσινό νερό καταλήγει στην Ισμαρίδα.
Ο Βοσβόζης και η Κομοτηνή
Ένα μεγάλο πρόβλημα του Βοσβόζη, είναι η εκτεταμένη ρύπανση από απόβλητα και σκουπίδια που καταλήγουν στον ποταμό, από τους δεκάδες παράνομους σκουπιδότοπους που έχουν αναπτυχθεί στις όχθες του.